钦定古今图书集成/明伦汇编/氏族典/第333卷 > 刘义恭
## 钦定古今图书集成/明伦汇编/氏族典/第333卷 > 刘义恭

按《宋书江夏文献王义恭传》：“义恭，高祖子。元嘉元年，
封江夏王。九年，征为南兖州刺史，镇广陵。十六年，进
位司空。二十七年，魏人寇豫州，太祖以义恭总统群
帅，出镇彭城。魏退，义恭震惧，不敢追降，号骠骑将军。
元凶肆逆，世祖入讨，义恭单马南奔。世祖即祚，授太
尉，录尚书六条事。世祖严暴，义恭虑不见容，乃卑词”
曲意，尽礼祗奉。前废帝即位，狂悖无道。义恭等谋欲
废立。永光元年，废帝率羽林兵于第害之。